ฮั่งเส็งปิดร่วง 291.73 จุด เหตุวิตกปัญหาหนี้กรีซ
ฮั่งเส็งปิดร่วง 291.73 จุด เหตุวิตกปัญหาหนี้กรีซ
5 มิ.ย. 2558

ดัชนีฮั่งเส็งตลาดหุ้นฮ่องกงปิดตลาดปรับตัวลดลงในวันนี้ โดยดัชนีฮั่งเส็งลดลง 291.73 จุด หรือ 1.06% ปิดวันนี้ที่ 27,260.16 จุดเนื่องจากนักลงทุนยังคงวิตกกังวลเกี่ยวกับปัญหาหนี้สินของกรีซ หลังจากมีรายงานว่า กรีซวางแผนที่จะเลื่อนการชำระหนี้คืนให้กับกองทุนการเงินระหว่างประเทศ (IMF)
กรีซมีกำหนดต้องชำระคืนเงินกู้ 4 งวดแก่ IMF ในเดือนมิ.ย. โดยงวดแรกในวันที่ 5 มิ.ย., งวดสองวันที่ 12 มิ.ย. งวดสามในวันที่ 16 มิ.ย. และงวดสุดท้ายสำหรับเดือนนี้ในวันที่ 19 มิ.ย. อย่างไรก็ตาม กรีซวางแผนจะเลื่อนการชำระคืนหนี้สินตามกำหนด 4 งวดดังกล่าว เป็นการชำระรวมงวดเดียวจำนวน 1.5 พันล้านดอลลาร์ในวันที่ 30 มิ.ย.
ทางด้านธนาคารกลางกรีซระบุว่า รัฐบาลกรีซได้ยื่นคำร้องอย่างเป็นทางการต่อ IMF เพื่อขอเลื่อนการชำระหนี้งวดเดือนมิ.ย.